
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 640 

30 Ιουλίου 1996 


Π ΕΡΙΕΧΟΜΕΝ Α 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ανανέωση απαγόρευσης κυνηγίου ορισμένου χρόνου 

στην Περιφ. Δ/ση Θεσπρωτίας. 1 

Ψήφιση Οργανισμού Εσωτερικής Υπηρεσίας Συμβου¬ 
λίου Περιοχής 1ης Εδαφικής Περιφέρειας Νομού 
=άνθης (Έδρα Δήμος ^άνθης). 2 


ΥΠΟΥΡΓΙΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Αοιθ. 1984 ( 1 ) 


Ανανέωση απαγόρευσης κυνηγίου ορισμένου χρόνου 
στην Περιφ. Δ/ση Θεσπρωτίας. 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του ΝΔ 86/69, 
που προστέθηκε με το άρθρο 7 παρ. 3 του Ν. 177/75 «Πε¬ 
ρί αντικατάστασης και συμπλήρωσης διατάξεων αυτών 
του Νομοθετικού Δ/τος 86/1969 περί Δασικού Κώδικος». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπ. Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις διατάξειςτου Π.Δ. 94/1993 (ΦΕΚ40/Α722.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπ. Γεωργίας». 

4. Τις διατάξειςτου Ν. 2218/1994 (ΦΕΚ 90/Α713.6.1994) 


«Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/1992 (ΕΤΚ, Α 154/10.9.1992). 

6. Το γεγονός ότι η με αριθμ. 14/2427/14.8.1991 
Δ.Α.Α.Δ. Θήρας λήγει στις 31.7.1996. 

7. Την από 3.7.1996 προφορική εισήγηση του Δ/ντή Δα¬ 
σών Θεσπρωτίας σε συνδυασμό με τη σκοπιμότητα απα¬ 
γόρευσης του κυνηγίου για την προστασία, ανάπτυξη, α¬ 
ναπαραγωγή και εκμετάλλευση του θηραματικού πλού¬ 
του και της άγριας πανίδας της χώρας μας, 
αποφασίζουμε: 

Απαγορεύουμε το κυνήγι όλων των θηραμάτων για 5 
χρόνια από 1.8.1996 έως 31.7.2001, στις ελώδεις εκτά¬ 
σεις και στις λίμνες Παλαιοκάστρου, Κρυσταλλοπηγής, 
Αμπελιάςτου Νομού Θεσπρωτίας, εμβαδού 2.725 στρεμ. 
περίπου και των οποίων τα όρια επισημαίνονται με ενδει¬ 
κτικές απαγορευτικές πινακίδες. 

1) Λίμνη Παλαιοκάστρου εμβαδόν (975 στρεμ.), 2) Λί¬ 
μνη Κρυσταλλοπηγής εμβαδόν (1450 στρεμ.), 3) Λίμνη Α- 
μπελιάς εμβαδόν (300 στρεμ.). 

Από τις διατάξεις της παρούσας απόφασης δενπροκα- 
λείται δαπάνη σε βάρος του κρατικού προϋπολογισμού. 

Η απόφαοη αυτή να δημοσιευθεί στην Εφημερίδα της Κυ- 
βερνήσεως καί θα ισχύει από το κυνηγετικό έτος 1996-1997. 

Ηγουμενίτσα, 3 Ιουλίου 1996 
Με εντολή Γεν. Γραμματέα Περιφ. Ηπείρου 
Ο Αναπληρωτής Περ/κού Δ/ντή 

ΘΕΟΔΩΡΟΣ ΧΑΡΙΣΗΣ 

Αοιθ. 3955 (2) 

Ψήφιση Οργανισμού Εσωτερικής Υπηρεσίας Συμβουλίου 
Περιοχής 1ης Εδαφικής Περιφέρειας Νομού ζάνθης 
(Έδρα Δήμος Ξάνθης). 

Ο ΑΝΑΠΛΗΡΩΤΗΣ ΠΕΡ/ΚΟΥΔ/ΝΤΗ Ν. ΞΑΝΘΗΣ 

Έχοντας υπόψη: 

1. Τις διατάξεις: α) των άρθρων 34-38του Ν. 2190/1994 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης», β) του άρθρου 12 
του Ν. 1188/81 όπως αντικαταστάθηκε με το άρθρο 26 
του Ν. 1832/1989 και από το άρθρο 8 παρ. 5 του άρθρου 
19 Ν. 22307/1995 «Προσαρμογή νομοθεσίας αρμοδιότη¬ 
τας Υπουργείου Εσωτερικών στις διατάξεις για τη Νο¬ 
μαρχιακή Αυτοδιοίκηση και άλλες διατάξεις», γ) του άρ¬ 
θρου 214 του Π.Δ/τος 410/95 «Κωδικοποίηση σε ενιαίο 
κείμενο νόμου, με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του δημοτικού και κοινο¬ 
τικού, κώδικα», όπως τροποποιήθηκαν και συμπληρώθη¬ 
καν, δ) του Π.Δ/τος 37α/87 «Μερική επέκταση διατάξεων 
που ισχύουν για τους δημοσίους υπαλλήλους κ.λπ.». 

2. Την 3/1996 απόφαση του Διοικητικού Συμβουλίουτου 
Συμβουλίου Περιοχήςτης 1ης Εδαφικής Περιφέρειες Νο¬ 
μού Ξάνθης με την οποία ψηφίσθηκε ο Οργανισμός Εσω¬ 
τερικής Υπηρεσίας του ιδίου Συμβουλίου. 

3. Την σύμφωνη γνωμοδότηση του Υπηρεσιακού Συμ¬ 
βουλίου Π.Ο.Τ.Α. του Νομού που καταχωρήθηκε στο 
3/1996 πρακτικό συνεδρίασήςτου. 

4. Την 2398/11.4.1996 απόφ. του Γεν. Γραμματέα Πε- 
ριφ. Αν. Μακ. Θράκης με την οποία ορίζεται ο Κων/νος Σα- 
ραντάκος, αναπληρωτής του Περιφ. Δ/ντή. 

5. Το άρθρο 14του Ν. 2399/96, αποφασίζουμε: 

Επικυρώνουμε την απόφαση 3/1996 του Διοικητικού 

Συμβουλίουτου Συμβουλίου Περιοχήςτης 1ης Εδαφικής 
Περιφέρειας Νομού Ξάνθης με την οποία ψηφίζει τον Ορ¬ 
γανισμό Εσωτερικής Υπηρεσίας του ιδίου Συμβουλίου 
Περιοχής, ο οποίος έχει ως εξής: 


ΜΕΡΟΣ ΠΡΩΤΟ 
Τομείς 
Άρθρο Ιο 

Η όλη υπηρεσία του Συμβουλίου Περιοχής αποτελείται 
από μία Διεύθυνση και η οποία αποτελείται από τα παρα¬ 
κάτω Τ μήματα και Γ ραφεία με τις αντίστοιχες αρμοδιότη¬ 
τες. 

Άρθρο 2ο 

Ο Οργανωτικός τομέας του Συμβουλίου Περιοχής 
διαρθρώνεται ως εξής: 

ΔΙΕΥΘΥΝΣΗ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟΧΗΣ 

Α. Τμήμα Διοικητικού, Οικονομικού και Παροχής Υπηρ- 
σιών στους Πολίτες. 

1. Γ ραφείο Διοικητικού, Προσωπικού και παροχής Υπη¬ 
ρεσιών. 

2. Γ ραφείο Οικονομικού, Εσόδων - Εξόδων. 

3. Ειδική Ταμειακή Υπηρεσία. 

4. Γραφείο Νομικού Συμβούλου. 

Β. Τμήμα Σχεδιασμού - Προγραμματισμού και Τεχνικής 
Υποστήριξης. 

1. Γ ραφείο εκτέλεσης έργων και Τεχνικής Υποστήρι¬ 
ξης- 

2. Γραφείο Περιβάλλοντος. 

3. Γραφείο Σχεδιασμού - Προγραμματισμού. 

ΜΕΡΟΣ ΔΕΥΤΕΡΟ 
Άρθρο 3ο 

Αρμοδιότητες Τ μημάτων και Γ ραφείων 

Οι αρμοδιότητες των Τμημάτων και Γ ραφείων του Ορ¬ 


γανισμού Εσωτερικής Υπηρεσίας του Συμβουλίου Περιο¬ 
χής Ξάνθης, αναλυτικά ορίζονται όπως παρακάτω: 

Α. ΤΜΗΜΑ ΔΙΟΙΚΗΤΙΚΟΥ, ΟΙΚΟΝΟΜΙΚΟΥ ΚΑΙ ΠΑΡΟ¬ 
ΧΗΣ ΥΠΗΡΕΣΙΩΝ ΣΤΟΥΣ ΠΟΛΙΤΕΣ 

Στην αρμοδιότητα του Τμήματος ανήκουντα αφορώντα 
στο προσωπικό, στη Γραμματειακή Υποστήριξη του Συμ¬ 
βουλίου Περιοχής και στα οικονομικάτου Συμβουλίου Πε¬ 
ριοχής, καθώς και κάθε δραστηριότητας (παροχή υπηρε¬ 
σίας) και μέσω της ανάθεσης αρμοδιοτήτων από τους 
Ο.Τ.Α. μέλη, που αποβλέπει στην αναβάθμιση της ποιότη¬ 
τας της ζωής των κατοίκων. 

1. Γ ραφείο Διοικητικού, Προσωπικού και παροχής υπη¬ 
ρεσιών. 

Διεξάγει την προσωπική αλληλογραφία του Προέδρου 
του Συμβουλίου Περιοχής και τηρεί το Αρχείο αυτού. Τη¬ 
ρεί ιδιαίτερο πρωτόκολλο εισερχομένων και εξερχομέ- 
νων εγγράφων, τα οποία διεκπεραιώνει στις αρμόδιες υ¬ 
πηρεσίες. Προγραμματίζει τις ώρες και ημέρες που ο 
Πρόεδρος μπορεί να δέχεται διάφορες Επιτροπές, Συλ¬ 
λόγους και Πολίτες. Τηρεί Ημερολόγιο των Προσωπικών 
Επαφών του Προέδρου εντός και εκτός Συμβουλίου Πε¬ 
ριοχής. Παραλαμβάνει από τους υπηρεσιακούς παράγο¬ 
ντες τους φακέλους των εγγράφων που πρέπει να υπο- 
γραφούν από τον Πρόεδρο. Παρακολουθεί όλη τη δρα¬ 
στηριότητα του Συμβουλίου Περιοχής. Αναλαμβάνει τη 
συγγραφή των κειμένων και των επιστολών του Προέ¬ 
δρου. Αναλαμβάνει τη δακτυλογράφηση και διεκπεραίω¬ 
ση της αλληλογραφίας των υπηρεσιών του Συμβουλίου 
Περιοχής. Φροντίζει για τη δημοσίευση των διακηρύξεων 
και των ανακοινώσεων των Υπηρεσιών του Συμβουλίου 
Περιοχής. Παραλαμβάνει τον ημερήσιο και περιοδικό τύ¬ 
πο, καθώς και άλατα έντυπα που αποστέλλονται στο Συμ¬ 
βούλιο Περιοχής. Επιμελείται της καθημερινής αποδελ¬ 
τίωσης του τύπου. Είναι υπεύθυνο για την εφαρμογή ό- 
λωντων νόμων και διαταγμάτων που αφορούν στο πάσης 
φύσεως προσωπικό του Συμβουλίου Περιοχής και ασκεί 
τις αρμοδιότητες που απορρέουν από τον Κώδικα κατά¬ 
στασης Δημοτικών και Κοινοτικών Υπαλλήλων (Ν. 
1188/1981). Τηρεί μητρώο, ευρετήριο και στους ατομι¬ 
κούς φακέλους του μόνιμου και με σχέση εργασίας Ιδιω¬ 
τικού Δικαίου προσωπικού. Συντάσσει και θεωρεί τα πά¬ 
σης φύσεως μισθοδοτικά στοιχεία όλου του προσωπικού 
και προωθεί αρμοδίως για τη σύνταξη των μισθοδοτικών 
καταστάσεων. Εφαρμόζει το Πειθαρχικό Δίκαιο. Καταρτί¬ 
ζει ονομαστικές καταστάσεις των μονίμων υπαλλήλων 
του Συμβουλίου Περιοχής κατά κλάδο και βαθμό, όπως ο¬ 
ρίζουν οι σχετικές διατάξεις και συντάσσει τα σχέδια Ορ¬ 
γανισμού Εσωτερικής Υπηρεσίας. Εκδίδει πιστοποιητικά 
και τις βεβαιώσεις του προσωπικού για την υπηρεσιακή 
του κατάσταση. Διεκπεραιώνει κάθε υπόθεση που έχει 
σχέση με τη χορήγηση της σύνταξης και των παροχών 
στο οικείο Ταμείο Ασφάλισης των υπαλλήλων του Συμ¬ 
βουλίου Περιοχής, που φεύγουν από την Υπηρεσία, κα¬ 
θώς και την αναγνώριση και εξαγορά της προϋπηρεσίας 
τους, όπως και κάθε υπόθεση που έχει σχέση με τη συ- 
νταξιοδότηση του προσωπικού με σχέση εργασίας ιδιωτι¬ 
κού Δικαίου και την καταβολή της προβλεπόμενης από το 
νόμο αποζημίωσης. Ελέγχει και παρακολουθεί τα αφο¬ 
ρώντα στην τήρηση του κανονικού ωραρίου εργασίας. 
Εκδίδει ή κοινοποιεί εγκυκλίους που αφορούν στην υπη¬ 
ρεσιακή κατάσταση του προσωπικού και το ενημερώνει 
για τα προγράμματα επιμόρφωσής του. Φροντίζει για την 
ορθολογική κατανομή του προσωπικού ώστε να λειτουρ¬ 
γούν εύρυθμα οι υπηρεσίες. Εισηγείται στον Πρόεδρο για 
τη συγκρότηση των αναγκαίων επιτροπών και ομάδων ερ¬ 
γασίας. Εισηγείται στον Πρόεδρο για τα προσωπικά αιτή¬ 
ματα των εργαζομένων. Παρακολουθεί τη μισθοδοτική 
κατάσταση όλων των εργαζομένων στο Συμβούλιο Πε¬ 
ριοχής και εκδίδει τις σχετικές βεβαιώσεις και πιστοποιη¬ 
τικά όποτε ζητούνται. Τηρεί βοηθητικούς φακέλους και 






βιβλία που κατά την κρίση του προϊστάμενου είναι ανα- 

νκαίαγιατηνεύρυθμη λειτουργίατου Τμήματος. Εχειτην 

ευθύνη για την όλη λειτουργία της μηχανογράφησης και 
μηχανοργάνωσης των Υπηρεσιώντου Συμβουλίου Περιο¬ 
χής και επιβλέπει τη σωστή και αποτελεσματική λειτουρ¬ 
γία των εγκατεστημένων υπολογιστών στις Υπηρεσίες 
αυτές. Παρακολουθεί, μελετά και αναλύει τα στατιστικά 
στοιχεία των υπηρεσιώντου Συμβουλίου Περιοχής, αλλα 
και όσων άλλων προέρχονται από διάφορες πήγες πλη¬ 
ροφόρησης με αποκλειστική εντολή του Προέδρου. Πα¬ 
ρέχει πληροφορίες, πίνακες και ότι άλλο στατιστικό στοι¬ 
χείο ήθελε ζητηθεί απότις υπηρεσίεςτου Συμβουλίου Πε¬ 
ριοχής και μόνο για τις δικές τους αναγκες. Παρεχει 
υπηρεσίες που αφορούν στην αστική και δημοτική κατά¬ 
σταση των πολιτών. Παρέχει υπηρεσίες που αφορουντην 

καθαριότητα. Παρέχει υπηρεσίες που αφορούν στην με¬ 
ταφορά μαθητών με σχολικά λεωφορεία. Παρεχει υπηρε¬ 
σίες που αφορούν στη διοργάνωση πολιτιστικών εκδηλώ¬ 
σεων κ.λπ. Παρέχει υπηρεσίες που αφορούν στη χορήγη¬ 
ση αδειών λειτουργίας καταστημάτων κ.λπ. Ακόμη 
ενημερώνει τους πολίτες για τα δικαιώματα τους και τις ε¬ 
νέργειες που απαιτούνται για την διεκπεραίωση των υπο- 
θέσεών τους και τους εφοδιάζει με τα απαραίτητα πλη¬ 
ροφοριακά στοιχεία και τα διαθέσιμα έντυπα που έχουν 
θέσει στη διάθεση του Συμβουλίου Περιοχής οι Δημοσίες 
Υπηρεσίες και οι Ο.Τ.Α. μέλη του. Κατευθύνει τους πολί¬ 
τες στη διεκπεραίωση των υποθέσεών τους, και τους 
συμβουλεύει για την καλύτερη αντιμετώπιση των προ¬ 
βλημάτων τους. Κατευθύνει και οργανώνει την επικοινω¬ 
νία των πολιτών με τις Υπηρεσίες του Συμβουλίου Περιο¬ 
χής. Δέχεται υποδείξεις και προτάσεις για αλλαγές που 
συμβάλλουν στη βελτίωση της λειτουργίας του Συμβου¬ 
λίου Περιοχής και τη λήψη μέτρων που τους αφόρα στα 
πλαίσια της γενικότερης προσπάθειες σχεδιασμου για 
την ανάπτυξη. 


2. Γραφείο Οικονομικού, Εσόδων - Εξόδων 

Καταρτίζει σε συνεργασία με τις αρμόδιες υπηρεσίες 
του Συμβουλίου Περιοχής, τον Προϋπολογισμό Εσόδων - 
Εξόδων και τον υποβάλλει έγκαιρα αρμοδίως. Παρακο¬ 
λουθεί την πορεία εκτέλεσης του Προϋπολογισμού Εσό¬ 
δων - Εξόδων, εισηγείται την αναμόρφωσή του, την εγ¬ 
γραφή νέων εσόδων και τη χορήγηση συμπληρωματικών 
πιστώσεων. Συγκεντρώνει και εντάσσει στο Μηχανογρα 
φικό σύστημα άλατα στοιχεία του Προϋπολογισμού. Πα¬ 
ρακολουθεί την πορεία των εξόδων και ενημερώνει εγκαί¬ 
ρως τις αρμόδιες υπηρεσίες, και συντάσσει τις εκθεσεις 
δαπανών, όταν οι εγκεκριμένες απορροφώνται. Τηρεί Αρ¬ 
χείο ετήσιων απολογισμών Εσόδων - Εξόδων του Συμ¬ 
βουλίου Περιοχής σύμφωνα μετά απολογιστικά στοιχεία 
που συντάσσει το Ταμείο, προγραμματίζει και παρακο¬ 
λουθεί την πορεία των Εσόδων - Εξόδων του Προϋπολο¬ 
γισμού και εισηγείται τη σωστή κατανομή των πιστώσεων 
και την απορρόφηση των δαπανών για την εκτέλεση έρ¬ 
γων, προμηθειών καθώς και την κίνηση του χρέους και 
της περιουσίας γενικά. Συγκεντρώνει στατιστικά στοιχεία 
που αναφέρονται γενικά στα οικονομικά ζητήματα που α¬ 
φορούν το Συμβούλιο Περιοχής και είναι χρήσιμα για τις 
προβλέψεις του προϋπολογισμού. Παρακολουθεί τα ε¬ 
γκεκριμένα δάνεια του Συμβουλίου Περιοχής καιτηρειπι- 
νακες ετησίων τοκοχρεολυτικών δόσεων για κάθε περί¬ 
πτωση ενημερώνοντας πάντοτε το Ταμείο του Συμβουλί¬ 
ου Περιοχής. Εισηγείται την αναμόρφωση του 
προϋπολογισμού με την εγγραφή νέων εσόδων και τη χο¬ 
ρήγηση συμπληρωματικών εκτάκτων πιστώσεων. Επιμε¬ 
λείται της ασφάλισης των κινητών και ακινήτων του Συμ¬ 
βουλίου Περιοχής. Φροντίζει για την υπογραφή των Χρη¬ 
ματικών Ενταλμάτων από τον Πρόεδρο, την καταχωρηση 
τους στο Μηχανογραφικό σύστημα και την αρχειοθέτηση 
τωνΧ.Ε.Π. μεταδικαιολογητικάτους. Συσχετίζει κάθε δα¬ 
πάνη με τυχόν προηγούμενη όμοια και παρακολουθεί την 
ύπαρξη σχετικής πίστωσης για τη δυνατότητα έκδοσης 


Χ.Ε.Π. Ασχολείται με την προμήθεια πάσης φύσεως υλι¬ 
κού, εκτός του υλικού των έργων, που είναι απαραίτητο 
για τις υπηρεσίεςτου Συμβουλίου Περιοχής και προσπα¬ 
θεί να επιτυγχάνει τη συμφερότερη τιμή με την παρακο¬ 
λούθηση των τιμών της αγοράς, χωρίς να παραγνωρίζει 
την ποιότητα του προς προμήθεια υλικού. Μέριμνα για 
την έκδοση των σχετικών εντολών προμηθειών, τη σύντα¬ 
ξη των πρωτοκόλλων παραλαβής του πάσης φύσεως υλι¬ 
κού των έργων και την υπογραφή τους από τις αντίστοι¬ 
χες επιτροπές παραλαβής, τη φύλαξη του υλικου στην α¬ 
ποθήκη του Συμβουλίου Περιοχής και την καταχωρησή 
του στα οικεία βιβλία αποθήκης. Διαχειρίζεται και παρα¬ 
κολουθεί τη διακίνηση των διαφόρων ειδών και τηρεί ανά¬ 
λογο βιβλίο. Εισηγείται την εκποίηση ή την καταστροφή 
του άχρηστου ή παλαιού υλικού και τη διαγραφή του απο 
τα αντίστοιχα βιβλία. Διενεργεί κάθε πράξη σχετική με τη 
διαχείριση του υλικού, τη φύλαξή του στις αποθήκες και 
τη διάθεσή του βάσει διατακτικών της αρμόδιας υπηρε¬ 
σίες. Μεριμνά για την έγκαιρη ανανέωση των υλικών που 
πρόκειται να εξαντληθούν. Διαβιβάζει στο Γενικό Χημείο 
του Κράτους για έλεγχο και αξιολόγηση τα είδη για τα ο¬ 
ποία υπάρχουν ειδικοί όροι στις σχετικές συμβάσεις. Διε¬ 
ξάγει δημοπρασίες ή πρόχειρους διαγωνισμούς, μέριμνα 
για τη δημοσίευση στον ημερήσιο τύπο των ορών διακή¬ 
ρυξής με καθορισμό της ημερομηνίας διεξαγωγής της 
δημοπρασίας. Συντάσσει συμβάσεις με τους προμηθευ¬ 
τές, μεριμνά για την κοινοποίησή τους στους αρμοδίους 
και παρακολουθεί την τήρηση των όρων των συμβάσεων 
για την παράδοση των υλικών μέσα στις οριζόμενες προ¬ 
θεσμίες και την επιβολή ποινικής ρήτρας σε περίπτωση 
εκπροθέσμων παραδόσεων όπως καθορίζεται στις συμ¬ 
βάσεις ή τις διακηρύξεις. Παραλαμβάνει τις εγγυητικές ε¬ 
πιστολές από τους προμηθευτές και μεριμνά για την επα¬ 
νάληψη δημοπρασίας, όταν η πρώτη αποβεί άκαρπος. Ε¬ 
λέγχει τους χρηματικούς τίτλους που διαβιβάζονται στο 
Ταμείο από τις αρμόδιες υπηρεσίες και εκδίδει τα απο¬ 
δεικτικά παραλαβής εισπρακτέων εσόδων. Εκκαθαρίζει 
τις οφειλές των δημοτών και εισηγείται όποτε απαιτείται 
τη λήψη αναγκαστικών μέτρων εισπράξεως κατά των ο¬ 
φειλετών. Τηρεί όλα τα από το νόμο προβλεπόμενα λογι¬ 
στικά βιβλία εσόδων κ.λπ. 

3. Ειδική Ταμειακή Υπηρεσία 

Το Ταμείο διεξάγει με τη Διεύθυνση και προσωπική ευ¬ 
θύνη του ειδικού Ταμία και με τα κατά νόμο διοριζόμενα 
πρόσωπα (Διαχειριστές, Εισπράκτορες κ.λπ.) τη ταμιακή 
υπηρεσία σύμφωνα με τις διατάξεις του Δ.Κ.Κ. και αυτές 
περί οικονομικής διοίκησης και λογιστικού. Ενεργεί τις 
πληρωμές με βάση τα οικεία χρηματικά εντάλματα προς 
τρίτους καθώς και τις πληρωμές των αποδοχών των ορ¬ 
γανικών, ημερομισθίων και επί συμβάσει γενικά εργαζο¬ 
μένων στο Συμβούλιο Περιοχής. Οι Διαχειριστές αποδί¬ 
δουν στο Ταμία και στο Λογιστήριο της Ταμιακής Υπηρε¬ 
σίας τις πραγματοποιηθείσες πληρωμές, παραδινοντας 
σ’ αυτό εξοφλημένα και θεωρημένα από το Ταμία χρημα¬ 
τικά εντάλματα. Επιμελείται για την είσπραξη όλων των 
βεβαιουμένων εσόδων του Συμβουλίου Περιοχής εντός 
και εκτός του Καταστήματος, και ειδικότερα ελέγχει τους 
χρηματικούς τίτλους και εκδίδει τριπλότυπα αποδεικτι¬ 
κών παραλαβής εισπρακτέων εσόδων. Αποστέλλει προς 
τους οφειλέτες του Συμβουλίου Περιοχής Ταμιακές προ¬ 
σκλήσεις. Ελέγχει τους χρηματικούς τίτλους που διαβι¬ 
βάζονται στο Ταμείο από τις υπηρεσίες του Συμβουλίου 
Περιοχής και εκδίδει τα αποδεκτικά παραλαβής. Ενημε¬ 
ρώνει τους χρηματικούς τίτλους σύμφωνα με τις αποφά¬ 
σεις των Επιτροπών Συμβιβασμού και του Διοικητικού 
Πρωτοδικείου. Εκδίδει εντολές κατασχέσεων, ενταλμά¬ 
των προσωπικής κράτησης και προγραμμάτων πλειστη- 
ριασμού, όταν και όποτε σύμφωνα με τις διατάξεις του 
Νόμου επιβάλλεται αυτό. Λαμβάνει κάθε μέτρο προς 
προστασία των συμφερόντων του Συμβουλίου Περιοχής 
και είσπραξη όλων των νομοθετημένων εσόδων. Ελεγχει 

όλα τα εκδιδόμενα από το Γραφείο Εξόδων χρηματικά ε¬ 
ντάλματα πληρωμών σύμφωνα με τις διατάξεις του Νό¬ 
μου «Περί Οικονομικής Διοικήσεως και Λογιστικού των 
Δήμων και Κοινοτήτων». Μετά από πλήρη έλεγχο θεωρεί, 
υπογράφει και σφραγίζει τα εντάλματα πληρωμών και τα 
διαβιβάζει στον Ταμία για την ενέργεια των πληρωμών α¬ 
πό τους αρμόδιους Διαχειριστές οι οποίοι υπάγονται απ' 
ευθείας στον Ταμία. Συγκεντρώνει και καταχωρεί στα οι¬ 
κεία λογιστικά βιβλία και εισάγει στον Μηχανογραφικό Υ¬ 
πολογιστή όλες τις εισπράξεις και πληρωμές του Συμ¬ 
βουλίου Περιοχής. Καταρτίζει τις μηνιαίες απολογιστι¬ 
κές καταστάσεις εισπραχθέντων και εισπρακτέων 
εσόδων, καθώς και των πλη ρωθέντων χρηματικών ενταλ¬ 
μάτων κατά κεφάλαια και άρθρα του Προϋπολογισμού 
και στο τέλος κάθε έτους καταρτίζει τον απολογισμό των 
εσόδων και εξόδωντου συμβουλίου Περιοχής. Γ ενικά κά¬ 
θε στιγμή έχει την ευθύνη να παρέχει στον Πρόεδρο του 
Συμβουλίου Περιοχής την ακριβή εικόνα των εσόδων και 
εξόδωντου Συμβουλίου Περιοχής. Ελέγχει τα πάσης «ρύ¬ 
σεως έσοδα. Κάνει λογιστική τακτοποίηση των εισπρά¬ 
ξεων που γίνονται από τα οικεία όργανα. Εκδίδει γραμ¬ 
μάτια χρηματικών λογαριασμών «Τακτοποιητέες Ει¬ 
σπράξεις» και παραδίδει αυτά στο Διαχειριστικό 
Γραφείο. Συντάσσει μηνιαίες ανακεφαλαιωτικές κατα¬ 
στάσεις εισπράξεων και ελέγχει τη συμφωνία αυτών με 
τα οικεία βιβλία. Συντάσσει μηνιαίες ανακεφαλαιωτικές 
βεβαιωτικές καταστάσεις εκ των οίκοθεν εσόδων, δηλα¬ 
δή των εισπραχθέντων με βεβαιωτικά σημειώματα καιπα- 
ραδίδει αυτά με το β'αντίγραφο του βεβαιωτικού σημειώ¬ 
ματος στα οικεία γραφεία των Δημοτικών Προσόδων. Κα¬ 
τατάσσει το σύνολο των εισπράξεων ημερησίως στους 
πέντε (5) τηρούμενους λογαριασμούς κατά κατηγορία ε¬ 
σόδων. Παραδίδει και ταξινομεί στο χώρο του αρχείου τα 
χρησιμοποιηθέντα τριπλότυπα εισπράξεων, μαζί με τις 
συνοδεύουσες ημερήσιες ανακεφαλαιωτικές καταστά¬ 
σεις των πρωτοτύπων για τον έλεγχο όσες φορές ζητηθεί 
από το Ελεγκτικό Συνέδριο, και των αντιγράφων αυτών 
για το αρχείο. Στο τέλος κάθε έτους καταρτίζει εγκαίρως 
των απολογισμό των εν γένει εσόδων και εξόδων του Συμ¬ 
βουλίου Περιοχής και τον υποβάλλει στην Εκτελεστική Ε¬ 
πιτροπή και στη Περιφερειακή Διεύθυνση. Ειδικότερα ο 
Ταμίας εποπτεύει τη τήρηση των προβλεπομένων από τις 
οκείες διατάξεις λογιστικών και ταμιακών βιβλίων, παρα¬ 
κολουθεί την όλη κίνηση των εσόδων και εξόδων, ευθυνό- 
μενος για κάθε παρατυπία ή παράλειψη και ρυθμίζει τα 
της χρηματικής διαχειρίσεως των διαχειριστικών και ει- 
σπρακτορικώνοργάνων. Μεριμνάγιατηναπόδοσητωνυ¬ 
πέρ του Δημοσίου και τρίτων φόρων, τελών, εισφορών και 
κρατήσεων γενικά που γίνονται επί της εισπράξεως εσό¬ 
δων και πληρωμής εξόδωντου Συμβουλίου Περιοχής, κα¬ 
θώς και των εισπραττομένων γενικά εσόδων του Δημοσί¬ 
ου και τρίτων και τηρεί όλα τα απαραίτητα για το σκοπό 
αυτό βιβλία. Είναι προσωπικά υπεύθυνος για την περιου¬ 
σία του Συμβουλίου Περιοχής, σε μετρητά, χρεόγραφα 
και κινητές αξίες, για τη φύλαξη αυτών εντός του Κατα¬ 
στήματος ή την κατάθεση αυτών σε Τραπεζικούς Οργανι¬ 
σμούς καθώς και τη φύλαξη και διατήρηση των διαφόρων 
παρακαταθηκών και εγγυήσεων. Μεριμνά για την εμπρό¬ 
θεσμη αγορά όλων των ασφαλιστικών εισφορών των ερ¬ 
γαζομένων στο Συμβούλιο Περιοχής τα οποία παραδίδει 
στο γραφείο Διοικητικού για την έγκαιρη επικόλλησή 
τους. Υποβάλλει τριμηνιαίως στην Εκτελεστική Επιτροπή 
λογαριασμούς των εσόδων και εξόδων του Συμβουλίου 
Περιοχής για σχετικό έλεγχο. Στους τριμηνιαίους λογα¬ 
ριασμούς πρέπει να εμφανίζονται κατ’ είδος τα βεβαιω- 
θέντα έσοδα οι πραγματοποιηθείσες εισπράξεις και τα υ¬ 
πόλοιπα προς είσπραξη, καθώς και οι ενταλθείσες και ε- 
νεργηθείσες πληρωμές κατ’ είδος εξόδου, τα πληρωτέα 
υπόλοιπα και το χρηματικό υπόλοιπο του Ταμείου. Διεξά¬ 
γει την οικονομική, λογιστική και ταμιακή διαχείριση όλων 
των Νομικών Προσώπων των Ο.Τ.Α. που απαρτίζουν το 
Συμβούλιο Περιοχής και των Νομικών τους Προσώπων, 


που προβλέπεται η διεξαγωγή της από την εκάστοτε ι- 
σχύουσα νομοθεσία. 

4. Γ ραφείο Νομικού Συμβούλου 

Το Γ ραφείο το Νομικού Συμβούλου διευθύνεται από το 
Νομικό Σύμβουλο του Συμβουλίου Περιοχής με κύριο α¬ 
ντικείμενο τις δικαστικές και εξώδικες υποθέσεις, με τις ο¬ 
ποίες ασχολούνται οι Δικηγόροι. Σ’ αυτό το γραφείο υπά¬ 
γονται οι δικαστικές και εξώδικες υποθέσεις που έχουν 
σχέση με την εφαρμογή της νομοθεσίας περί απαλλο¬ 
τριώσεων, και έχουν ανάγκη νομικής υποστήριξης, προς 
το συμφέρον του Συμβουλίου Περιοχής (κήρυξη απαλλο¬ 
τριώσεων, καθορισμός προσωρινής τιμής μονάδος, ορι¬ 
στικής τιμής μονάδος, αναγνώριση δικαιούχων, συντέλε¬ 
ση απαλλοτριώσεως, γνωμοδοτήσεις, κ.λπ.). Επίσης οι υ¬ 
ποθέσεις που έχουν σχέση με την περιουσία του 
Συμβουλίου Περιοχής και απαιτούν δικαστικές και εξώδι¬ 
κες ενέργειες για την διασφάλιση, προστασία, επαύξηση 
κ.λπ. καθώς επίσης και οι μισθώσεις. Ενδεικτικά υπάγο¬ 
νται οι διεκδικητικές αγωγές, ασφαλιστικά μέτρα νομής, 
αρνητικές, αναγνωριστικές αγωγές, συμβάσεις καταστη¬ 
μάτων, καταγγελίες συμβάσεων, αναπροσαρμογές μι¬ 
σθωμάτων, εξώσεις και εκτέλεση αποφάσεων, καθώς και 
οι σχετικές γνωμοδοτήσεις. Επίσης υπάγονται όλες οι 
ποινικές υποθέσεις. Επίσης υπάγονται οι πειθαρχικές υ¬ 
ποθέσεις του εν γένει υπαλληλικού και εργατικού προσω¬ 
πικού του Συμβουλίου Περιοχής, καθώς και οι σχετικές 
γνωμοδοτήσεις. Επίσης υπάγονται όλες οι ποινικές υπο¬ 
θέσεις. Επίσης υπάγονται οι πειθαρχικές υποθέσεις του 
εν γένει υπαλληλικού και εργατικού προσωπικού του Συμ¬ 
βουλίου Περιοχής, καθώς και οι σχετικές γνωμοδοτήσεις. 
Επίσης υπάγονται οι υποθέσεις που αφορούν τον έλεγχο 
νομιμοποιήσεως των συμβαλλομένων με το Συμβούλιο 
Περιοχής στις καταρτιζόμενες εκάστοτε συμβάσεις προ¬ 
μήθειας, καθώς και η επίλυση των διαφορών που ανα¬ 
φύονται από τη μη τήρηση των όρων των συμβάσεων αυ¬ 
τών. Επίσης εδώ υπάγονται και οι διαφορές που ανακύ¬ 
πτουν από τη μη τήρηση των όρων του διαγωνισμού, 
καθώς και οι σχετικές γνωμοδοτήσει. Τέλος σ’ αυτό υπά¬ 
γονται υποθέσεις που ανακύπτουν από την εφαρμογή της 
κείμενης νομοθεσίας και υπάγονται στα πολιτικά ή διοι¬ 
κητικά δικαστήρια, καθώς και οι σχετικές γνωμοδοτήσεις. 

Β. ΤΜΗΜΑ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ ΚΑΙ 
ΤΕΧΝΙΚΗΣ ΥΠΟΣΤΗΡΙΞΗΣ 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστι¬ 
κή ανάπτυξη της περιοχής καθώς και η μελέτη, εκτέλεση 
και συντήρηση έργων τοπικού επιπέδου. 

1. Γ ραφείο εκτέλεσης έργων και Τεχνικής Υποστήριξης 

Μεριμνά για τη σύνταξη των αρχιτεκτονικών, στατικών 
και ηλεκτρομηχανολογικών μελετών των κτιριακών έρ¬ 
γων που εκτελούνται με εργολαβίες ή αυτεπιστασία. Εκ¬ 
πονεί μελέτες για τους κοινόχρηστους χώρους που πρό¬ 
κειται να αξιοποιηθούν (πλατείες, άλση, πάρκα, υπαίθριες 
αθλητικές εγκαταστάσεις κ.λπ.). Καταρτίζει τις μελέτες 
κατασκευής και συντήρησης οδών, πεζοδρόμων και πε¬ 
ζοδρομίων. Μεριμνά για τη σύνταξη των τευχών δημο- 
πράτησης, την έκδοση οικοδομικών αδειών, τη θεώρηση 
των συντασσομένων μελετών και στη συνέχεια δημοπρά- 
τηση των έργων από την Επιτροπή Δημοπρασιών της Ε¬ 
κτελεστικής Επιτροπής. Εκδίδει τις άδειες και λαμβάνει 
τις εγγυητικές επιστολές για την εκτέλεση από τρίτους 
διαφόρων εργασιών επί δημοτικών οδών και πλατειών (ε¬ 
πισκευή ή διαρρύθμιση εγκαταστάσεως ύδρευσης, φυσι¬ 
κού αερίου, ηλεκτροφωτισμού, τηλεπικοινωνιών κ.λπ.) 
και μεριμνά για την αποκατάσταση από αυτούς τομών και 
φθορών που επιφέρουν στους δρόμους και τα πεζοδρό¬ 
μια, επιστρέφοντας τις εγγυητικές επιτολές μετά τη πλή¬ 
ρη αποκατάστασή τους. Είναι αρμόδιο για θέματα που 
σχετίζονται με αγάλματα, συντριβάνια, στέγαστρα, κινη- 

τά προστεγάσματα, περίπτερα κ.λπ. Χορηγεί στους εν¬ 
διαφερομένους για την ανέγερση οικοδομών στοιχεία 
του υψομετρικού σχεδίου της πόλης. Με Συγκοινωνιολο- 
γους μελετά τις συγκοινωνιακές και κυκλοφοριακες ρυθ¬ 
μίσεις της πόλης. Μελετά για την κατασκευή διάφορων 
φυτοδοχείων και παρτεριών προς δημιουργία εστιών 
πρασίνου σε πεζοδρόμια μεγάλου πλάτους. Μέριμνα για 
τη σύνταξη πινάκων βεβαιώσεως δαπάνης κατασκευής 
πεζοδρομίων και κρασπεδορείθρων. Μέριμνα για τη τη- 
ρηση του σχετικού αρχείου. Ερευνά, μελετά και αξιολογεί 
τα υπάρχοντα παραδοσιακά κτίρια της πόλης και συντασ- 
σειτις σχετικές μελέτες αποκατάστασης και αξιοποίησης 

τους Εισηγείται για τη τοποθέτηση νέων μνημείων σε χώ¬ 
ρους της πόλης. Τηρεί το σχετικό αρχείο για τα μνημεία 
καιταπαραδοσικά κτίσματα. Τηρεί πίνακα όλων των Σχο¬ 
λικών κτιρίων της περιοχής του Συμβουλίου Περιοχής, 
Πρωτοβάθμιας και Δευτεροβάθμιας Εκπαίδευσης. Κα¬ 
ταρτίζει μελέτες επισκευών και επεκτάσεως των Σχολι¬ 
κών Κτιρίων. Καταρτίζει πίνακα των απαραίτητων επεμ¬ 
βάσεων για μικροεπισκευές των Σχολικών Κτιρίων μεσω 
των Σχολικών Επιτροπών. Μεριμνά για την παραλαβή των 
μελετών, των σχετικών φακέλων των έργων μετά τη δη- 
μοπράτησή τους, καθώς και τη σύνταξη και υπογραφή 
των συμβάσεων των έργων. Επιβλέπει την εκτέλεση των 
έργων και ασκεί ποιοτικό και ποσοτικό έλεγχο των κατα¬ 
σκευών σύμφωνα με τα προβλεπόμενα από τις μελετες, 
τα συμβατικάτεύχη καιτη σχετική νομοθεσία. Ορίζειτους 
επιβλέποντες μηχανικούς για κάθε έργο που έχει δημο- 
πρατηθεί. Μεριμνά για τη τήρηση των χρονοδιαγραμμά¬ 
των κατασκευής των έργων. Ελέγχει και θεωρεί τις υπο¬ 
βαλλόμενες από τους Εργολάβους πιστοποιήσεις εκτε- 
λεσθεισών εργασιών, τη προώθηση των λογαριασμών για 
θεώρηση και την υπογραφήτουςαπότους αρμόδιους πα¬ 
ράγοντες και το Δήμαρχο και τη προώθησή τους για την 
έκδοση εντάλματος πληρωμής. Μεριμνά για τη παραλα¬ 
βή των περατουμένων έργων από τις αρμόδιες επιτροπές 
και για την αρχειοθέτηση των σχετικών φακέλων. Επιβλέ¬ 
πει τη σωστή εκτέλεση των απαραίτητων επεμβάσεων για 
την αποκατάσταση των παραδοσιακών κτιρίων. Μέριμνα 
για τη συντήρηση των μνημείωντης πόλης, των χωριών και 
των οικισμών του Συμβουλίου Περιοχής. Μεριμνά για την 
κατασκευή των έργων με αυτεπιστασία (συνεργεία του 
Συμβουλίου Περιοχής), κατανέμοντας το εργοτεχνικο 
προσωπικό στα διάφορα έργα ανάλογα με τις ανάγκες και 
το προγραμματισμό των έργων. Τηρεί απογραφικα στοι- 
χείαπροόδου και κόστουςτωνέργων καιπαρακολουθειτη 
συμβατικότητα του κόστους με τις προβλέψεις των μελε¬ 
τών. Μεριμνά για τη προμήθεια των υλικών και εργαλείων 
που είναι απαραίτητα για την εκτέλεση των έργων ή που 
ενσωματώνονται σ’ αυτά. Συντάσσει τις προς τούτο απαι- 
τούμενες μελέτες, παρακολουθεί τους λογαριασμούς, τι¬ 
μολόγια κ.λπ. Συντάσσει τελικές επιμετρήσεις που ακο¬ 
λουθούν την αποπεράτωση των έργων και μεριμνά για την 
παραλαβή των έργων. Μεριμνά για τη συντήρηση του οδι¬ 
κού δικτύου της πόλεως, των χωριών και των οικισμών και 
την άμεση αποκατάσταση τωνπαρουσιαζομένων φθορών 
στα οδοστρώματα και τα πεζοδρόμια. Διαθέτει συνεργεία 
τεχνιτών για τις άμεσες επεμβάσεις στα Σχολικά κτίρια. Η 
υλοποίηση του πολεοδομικού σχεδιασμού στα πλαίσια 
των εγκεκριμένων Ζωνών Οικιστικού Ελέγχου (Ζ.Ο.Ε.) ή 
των Ειδικών Χωροταξικών Μελετών και τήρηση των δεδο- 
μένωντου Κτηματολογίου της Περιοχής τους, όπως αυτά 
προκύπτουν από το συνολικό σχεδίασμά και την ολοκλη¬ 
ρωμένη διαχείριση του Εθνικού Κτηματολογίου. Η μέρι¬ 
μνα για την εκτέλεση και λειτουργία διακοινοτικών και δια¬ 
δημοτικών έργων τεχνικής υποδομής και κοινωνικού εξο¬ 
πλισμού. Κάθε άλλη σχετική αρμοδιότητα που ήθελε 
ανατεθεί από τους Ο.Τ.Α. μέλη του Συμβουλίου Περιοχής. 

2. Γραφείο Περιβάλλοντος 

Η αποτελεσματική προστασία του περιβάλλοντος και η 
ανάδειξη των φυσικών αξιών της περιοχής του Συμβουλί¬ 


ου Περιοχής. Η καλύτερη αξιοποίηση των πλουτοπαρα- 
γωγικών πόρων και η αειφόρος ανάπτυξη αυτών. Η δια¬ 
χείριση των δασικών οικοσυστημάτων. Η διαχείριση της 
άγριας πανίδας. Η προστασίατης Φύσης. Η πρόληψη των 
πυρκαγιών. Η διαχείριση και βελτίωση των βοσκοτόπων^ 
Οι αναδασώσεις και η διαμόρφωση χώρων αναψυχής. Η 
διευθέτηση Ορεινών Υδάτινων πόρων. Δασική οδοποιία. 

Η άσκηση της δασικής πολιτικής και οικονομικής. 

3. Γραφείο Σχεδιασμού - Προγραμματισμού 
Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. Η παρακολούθηση των προ¬ 
γραμμάτων που αφορούν στην κοινωνική και πολιτιστική 
ανάπτυξη και βελτίωση της ποιότητας ζωής. Η διατύπωση 
προτάσεων για την κατάρτιση των μεσοχρόνιων νομαρ¬ 
χιακών αναπτυξιακών προγραμμάτων. Η κατάρτιση των 
μεσοχρόνιων και ετήσιων τοπικών αναπτυξιακών προ¬ 
γραμμάτων. Η διαχείριση των χρηματοδοτήσεων από το 
Πρόγραμμα Δημοσίων Επενδύσεων και από τους πόρους 
των προγραμμάτων της Ευρωπαϊκής Ένωσης που αφο¬ 
ρούν την περιοχή. Η αξιοποίηση των πλουτοπαραγωγι- 
κών πόρων διακοινοτικής ή διαδημοτικής σημασίας. 

Γενικά καθήκοντα υπαλλήλων 
Άρθρο 4ο 

Διεύθυνση Υπηρεσιών Συμβουλίου Περιοχής 

Προϊστάμενος Διεύθυνσης Υπηρεσιών Συμβουλίου Πε¬ 
ριοχής. 

ΠροΐσταταιτωνΤμημάτων και Γραφειωνπου υπάγονται 
στην αρμοδιότητά του. Παρακολουθεί, εποπτεύει και ε¬ 
λέγχει την παρουσία, την πειθαρχία, την υπηρεσιακή α¬ 
πόδοση και επίδοση όλων των υπαλλήλων της Διεύθυν¬ 
σής του,την τήρηση των νόμων, διαταγμάτων, αποφάσε¬ 
ων κ.λπ., που αφορούν το Συμβούλιο Περιοχής και τους 
καθοδηγεί κατά την εκτέλεση των υπηρεσιακών τους κα¬ 
θηκόντων. Κατανέμει την εργασία στους υπαλλήλους της 
Διεύθυνσης ανάλογα με τις συνολικές ανάγκες των Τμη¬ 
μάτων και με τη συνεργασία των προϊσταμένων. Μπορεί 
να απασχολεί οποιονδήποτε από το προσωπικό της Υπη¬ 
ρεσίας του για την εκτέλεση κάθε άλλη εργασίας ανάλο¬ 
γα με τις ανάγκες που παρουσιάζονται σε κάθε Τμήμα. Ε¬ 
νημερώνεται για όλη την εισερχόμενη και εξερχόμενη αλ¬ 
ληλογραφία που αφορά τη Διεύθυνση, χαρακτηρίζει και 
κατανέμει αυτή σύμφωνα με τις αρμοδιότητες των Τμη¬ 
μάτων ή Γραφείων που υπάγονται στη Διεύθυνση και δίνει 
τις αναγκαίες οδηγίες στους Προϊσταμένους για τις ε¬ 
νέργειες που πρέπει να γίνουν. Υπογράφει αποφάσεις ύ¬ 
στερα από εξουσιοδότηση του Προέδρου και τα υπηρε¬ 
σιακά έγγραφα. Θεωρεί με τη μονογραφή του και υπο¬ 
βάλλει όλα τα έγγραφα που συντάσσονται από τα 
Τμήματα και Γραφεία της Διεύθυνσης για έγκριση και υ¬ 
πογραφή από τον Πρόεδρο ή τον νόμιμο αναπληρωτή 
του καθιστάμενος έτσι συνυπεύθυνος για τη νομιμότητα 
της ενέργειας. Θεωρεί τη βεβαίωση της εργασίας του 
προσωπικού που υπηρετεί στη Διεύθυνση. Εισηγείται τα 
θέματα της αρμοδιότητάς του στον Πρόεδρο, υπογρά¬ 
φοντας τις σχετικές εισηγήσεις. Παρίσταται εφόσον οι υ¬ 
πηρεσιακές ανάγκες το απαιτούν, στις συνεδριάσεις των 
συλλογικών οργάνων του Συμβουλίου Περιοχής και ανα¬ 
πτύσσει τις απόψεις του πάνω στα διάφορα υπηρεσιακά 
θέματα. Συντάσσει τις ετήσιες εκθέσεις αξιολόγησης για 
τους υπαγόμενους σ' αυτόν προϊσταμένους Τμημάτων 
και διατυπώνει τη γνώμη του σε δεύτερο βαθμό στις υπη¬ 
ρεσιακές εκθέσεις των υπολοίπων υπαλλήλων οι οποίες 
συντάσσονται από τους Προϊσταμένους των υπηρεσια¬ 
κών μονάδων. Δέχεται τους πολίτες και παρέχει σ’ αυτού ς 
όσες πληροφορίες επιτρέπεται από τις κείμενες διατά¬ 
ξεις και είναι υποχρεωμένος να βρίσκεται στη θέση του 
κατά τις ώρες υποδοχής του κοινού, για την επίλυση των 
τυχόν μεταξύ αυτών και των υπηρεσιών της Διεύθυνσης 
διαφορών. 

Προϊστάμενοι Τμημάτων 

Είναι υπεύθυνοι γιατην ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην υπηρεσία που προΐστανται. Φροντίζουν γιατην 
εφαρμογή των νόμων, διαταγμάτων, αποφάσεων και ε¬ 
γκυκλίων που τους κοινοποιούνται, ενημερώνοντας τους 
υπαλλήλους τους δίνοντας παράλληλα τις αναγκαίες ε¬ 
πεξηγηματικές οδηγίες για την εκτέλεσή τους. Κατανέ¬ 
μουν την εργασία στους υπαλλήλους και τους καθοδη¬ 
γούν, ελέγχουν δε την τακτική παρουσία, εργατικότητα 
και πειθαρχία τους. Εκτελούντις εντολέςτου Διευθυντού, 
εισηγούνται σ' αυτόν τις υποθέσεις της αρμοδιότητάς 
τους, υποβάλλουν δε σ’ αυτούς υπηρεσιακές εκθέσεις 
και σημειώματα για την πορεία των εργασιών του Τρήμα¬ 
τος καθώς και των υποθέσεων που εκκρεμούν. Συντάσ¬ 
σουν τις εκθέσεις αξιολόγησης των υπηρετούντων υπαλ¬ 
λήλων τις οποίες στη συνέχεια υποβάλλουν στον Διευθυ¬ 
ντή για περαιτέρω κρίση. Προσυπογράφουν την 
αλληλογραφία της υπηρεσίας τους, συντάσσοντας προ¬ 
σωπικά τα σημαντικότερα έγγραφα και καθίστανται υ¬ 
πεύθυνοι για τη νομιμότητα της ενέργειας και την ακρί¬ 
βεια των αναφερομένων σ' αυτά πραγματικών περιστατι¬ 
κών. Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στη θέση τους κατά τις 
ώρες υποδοχής του κοινού. Βεβαιώνουν την εργασία του 
προσωπικού που υπηρετεί στην Υπηρεσία τους. 

Ειδικός Συνεργάτης 

Ασκεί καθήκοντα επιτελικά και δεν έχει ο ίδιος αποφα¬ 
σιστικές αρμοδιότητες οποιοσδήποτε μορφής. Παρέχει 
συμβουλές και διατυπώνει εξειδικευμένες γνώμες, γρα¬ 
πτά ή προφορικά, σε όλους τους τομείς δραστηριότητας 
του Δήμου. Για το σκοπό αυτό παίρνει απ’ ευθείας εντο¬ 
λές από το Δήμαρχο και συνεργάζεται με οποιοδήποτε 
τρόπο με το προσωπικό του Δήμου σε όλη του την ιεραρ¬ 
χία, το νομικό σύμβουλο και άλλους παράγοντες. Έχει δι¬ 
καίωμα να ζητά προφορικά ή γραπτά, στοιχεία που θα εί¬ 
ναι αναγκαία, κατά τη γνώμη του, για την εκτέλεση των ε¬ 
ντολών του Δημάρχου. Ο ως άνω, υπάγεται ειδικά και 
αποκλειστικά την υπηρεσιακή δικαιοδοσία του Δημάρ¬ 
χου, στον οποίο είναι υποχρεωμένος να δίνει λόγο σε κά¬ 
θε περίπτωση. 

Λοιπό Προσωπικό 

Στα πλαίσια των αρμοδιοτήτων της Διεύθυνσης ή άλλων 
Υπηρεσιακών μονάδων που είναι τοποθετημένοι οι υπάλ¬ 
ληλοι, ανεξάρτητα από την εργασιακή τους σχέση, εκτε- 
λούν την εργασία που τους έχει ανατεθεί με προσοχή, επι¬ 
μέλεια και ευσυνειδησία, κάτω από τις οδηγίες και κατευ- 
θύνσειςτωνπροϊσταμένωντους, σύμφωνα με την κείμενη 
νομοθεσία. Ειδικότερα εκείνοι που χειρίζονται ή χρησιμο¬ 
ποιούν μηχανήματα ή οχήματα, εργαλεία, διάφορες συ¬ 
σκευές κ.λπ. είναι υπεύθυνοι για κάθε αδικαιολόγητη α¬ 
πώλεια, φθορά ή καταστροφή, κυρίως όταν αυτή οφείλε¬ 
ται σε αμέλεια ή κακή χρήση. Οι συντάκτες των εγγράφων, 
αποφάσεων, μελετών και αλληλογραφίας τα μονογρά- 
φουν και είναι υπεύθυνοι για την ακρίβεια των πραγματι¬ 
κών περιστατικών και στοιχείων που προκύπτουν από τα 
τηρούμενα στην Υπηρεσία βιβλία, φακέλους και άλλα πα¬ 
ραστατικά. Αναφέρουν στον προϊστάμενό τους γραπτά ή 
προφορικά για τις υποθέσεις που εκκρεμούν και δεν μπο¬ 
ρούν να επιλυθούν άμεσα ή εντός των προθεσμιών που έ¬ 
χουν ταχθεί. Σε όλους τους υπαλλήλους μπορεί να ανατε¬ 
θούν επιπλέον αρμοδιότητες μετά από από απόφαση του 
Προέδρου του Συμβουλίου Περιοχής. 

Αρθρο 5ο 

Θέσεις - Κλάδοι και Ειδικότητες 

Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΑΟΡΙΣΤΟΥ 
ΧΡΟΝΟΥ 

Μία (1) θέση Ειδικού Συνεργάτη, που διέπεται από τις 


διατάξειςτου άρθρου 67του Ν. 1416/84 όπως τροποποι¬ 
ήθηκε με το άρθρο 26 του Ν. 1832/1989,το άρθρο 12του 
Ν. 2130/1993 και το άρθρο 57 του Ν. 2218/1994. 

Β. ΠΡΟΣΩΠΙΚΟ του άρθρου 245 επ. του Ν. 1188/81, ό¬ 
πως τροποποιήθηκε με το άρθρο 26 του Ν. 1832/1989 
Μία (1) θέση Δικηγόρου με μηνιαία αντιμισθία. 

Γ. ΛΟΙΠΟ ΜΟΝΙΜΟ ΠΡΟΣΩΠΙΚΟ 
Εισαγωγικός και Καταληκτικός Βαθμός 
Εισαγωγικός βαθμός των Υπαλλήλων των Κλάδων Πα¬ 
νεπιστημιακής - Τεχνολογικής και Δευτεροβάθμιας Εκ¬ 
παίδευσης ορίζεται ο βαθμός Δ', και καταληκτικός βαθ¬ 
μός αυτών ο βαθμός Α'. 

Εισαγωγικός βαθμός των Υπαλλήλων του Κλάδου Υπο¬ 
χρεωτικής Εκπαίδευσης ορίζεται ο βαθμός Ε', και κατα¬ 
ληκτικός βαθμός αυτών ο βαθμός Β'. 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ Π Ε1 Διοικητικών με βαθμό Δ' - Α' πέντε (5) 

ΚΛΑΔΟΣ ΠΕ3 Πολιτικών Μηχανικών 

με βαθμό Δ' - Α' τρεις (3) 

ΚΛΑΔΟΣ ΠΕ4 Αρχιτεκτόνων Μηχανικών 

με βαθμό Δ' - Α' μία (1) 

ΚΛΑΔΟΣ ΠΕ5 Ηλεκτρολόγων ή Μηχανολόγων 

Μηχανικών με βαθμό Δ' - Α' μία (1) 

ΚΛΑΔΟΣ ΠΕ6 Τοπογράφων Μηχανικών 

με βαθμό Δ'-Α' μία(1) 

ΚΛΑΔΟΣ ΠΕ14 Δασολόγων με βαθμό Δ' - Α' μία (1) 

2. ΚΛΑΔΟΙ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΤΕ 13 Τεχνολόγων Γεωπονίας 

με βαθμό Δ'-Α' μία (1) 

ΚΛΑΔΟΣ ΤΕ17 Διοίκησης Μονάδων Τ.Α. 

με βαθ μό Δ' - Α' μία (1) 

3. ΚΛΑΔΟΙ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΔΕΙ Διοικητικών με βαθμό Δ' - Α' πέντε (5) 
ΚΛΑΔΟΣ ΔΕ5 Δομικών Έργων με βαθμό Δ' - Α' μία (1) 

ΚΛΑΔΟΣ ΔΕ24 Ηλεκτρολόγων με βαθμό Δ' - Α' δύο (2) 
ΚΛΑΔΟΣ ΔΕ29 Οδηγών Αυτοκινήτων 

με βαθμό Δ' - Α' δύο (2) 

ΚΛΑΔΟΣ ΔΕ30 Τεχνητών με βαθ μό Δ' - Α' μία (1) 

ΚΛΑΔΟΣ ΔΕ38 Χειριστών Η/Υ με βαθμό Δ' - Α' τρεις (3) 

4. ΚΛΑΔΟΙ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΥΕ1 Κλητήρων - Θυρωρών - Γενικών 
Καθηκόντων με βαθμό Έ - Β' μία (1) 

ΚΛΑΔΟΣ ΥΕ 16 Καθαριστριών με βαθμό Ε' - Β' μία (1) 

Σύνολο τριάντα (30) 


Άρθρο 6ο 

Η σύνθεση της Διευθύνσεως και των Τμημάτων είναι: 

ΔΙΕΥΘΥΝΣΗ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟΧΗΣ 

Ως διευθυντής εκλέγεται ή διορίζεται, ανάλογα με την ι- 
σχύουσα νομοθεσία, ένας υπάλληλος κλάδους ΠΕ ή ΤΕ ή 
ΔΕ με βαθμό Α'. 

Α. Τμήμα Διοικητικού, Οικονομικού και Παροχής Υπη¬ 
ρεσιών στους Πολίτες. 

Προϊστάμενος ΠΕΙ ήΤΕ17ήΔΕ1 με βαθμό Α' 

1. Γραφείο Διοικητικού, Προσωπικού και Παροχής Υπη¬ 
ρεσιών στους Πολίτες. 

(2) υπάλληλοι ΠΕΙ Διοικητικού με βαθμό Δ' - Α'. 

(1) υπάλληλος ΤΕ 17 Διοίκησης Μονάδων Τ.Α. με βαθμό 
Δ'-Α'. 

(3) υπάλληλοι ΔΕΙ Διοικητικού με βαθμό Δ' - Α'. 

(1) υπάλληλος ΔΕ38 Χειριστής Η/Υ με βαθμό Δ'-Α'. 

(1) υπάλληλος ΥΕ1 Κλητήρας με βαθμό Ε' - Β'. 

(1) υπάλληλος ΥΕ16 Καθαρίστρια με βαθμό Ε' - Β'. 

2. Γραφείο Οικονομικού, Εσόδων - Εξόδων 

(1) υπάλληλος ΠΕΙ Διοικητικού με βαθμό Δ' - Α'. 

(1) υπάλληλοι ΔΕΙ Διοικητικού με βαθμό Δ' - Α'. 

(1) υπάλληλος ΔΕ38 Χειριστής Η/Υ με βαθμό Δ' - Α'. 

3. Ειδική Ταμειακή Υπηρεσία 

(1) υπάλληλος ΠΕΙ Διοικητικού με βαθμό Δ' - Α'. 

1 υπάλληλος ΔΕΙ Διοικητικού με βαθμό Δ' -Α . 

(1) υπάλληλος ΔΕ38 Χειριστής Η/Υ με βαθμό Δ - Α. 

4. Γραφείο Νομικού Συμβουλίου 

(1) Δικηγόρος με μηνιαία αντιμισθία. 

Β. Τμήμα Σχεδιασμού - Προγραμματισμού και Τεχνικής 
Υποστήριξης. 

Προϊστάμενος ΠΕ3 ή ΠΕ4 ή ΠΕ5 ή ΠΕ6 με βαθμό Α 

1. Γραφείο εκτέλεσης έργων και Τεχνικής Υποστήριξης 

(2) υπάλληλοι ΠΕ3 Πολιτικοί Μηχανικοί με βαθμό Δ' - Α'. 
(1) υπάλληλος ΠΕ4 Αρχιτέκτων Μηχανικός με βαθμό Δ 

- Α'. , , 

(1) υπάλληλος ΠΕ5 Ηλεκτρολόγος Μηχανολόγος η Η¬ 
λεκτρολόγος Μηχανικός ή Μηχανολόγος Μηχανικός με 

βαθμό Δ'-Α'. , α , 

(1) υπάλληλος ΠΕ6 Τοπογράφος Μηχανικός με βαθμό 

Δ'-Α'. , , , 

(1) υπάλληλος ΔΕ5 Δομικών Έργων με βαθμό Δ - Α. 

(2) υπάλληλοι ΔΕ24 Ηλεκτρολόγοι με βαθμό Δ' - Α. 

(2) υπάλληλοι ΔΕ29 Οδηγών με βαθμό Δ' - Α'. 

(1) υπάλληλος ΔΕ30 Τεχνητών με βαθμό Δ' - Α. 

2. Γ ραφείο Περιβάλλοντος 

(1) υπάλληλος ΠΕ14 Δασολόγος με βαθμό Δ' - Α'. 

(1) υπάλληλος ΤΕ13 Τεχνολόγος Γεωπόνος με βαθμό Δ 
-Α'. 

3. Γραφείο Σχεδιασμού - Προγραμματισμού 

(1) Ειδικός Συνεργάτης (με σχέση εργασίας ιδιωτικού 
δικαίου αορίστου χρόνου, άρθρο 67 παρ. 4 του Ν. 
1416/1984) , , 

(1) υπάλληλος ΠΕΙ Διοικητικού με βαθμό Δ - Α. 

(1) υπάλληλος ΠΕ3 Πολιτικός Μηχανικός με βαθμό Δ' - 
Α'. 


Άρθρο 7ο 

1 . Κατανομή Προσωπικού. 

Η κατανομή του προσωπικού στη Διεύθυνση, Τμήματα 
και Γραφεία γίνεται πάντοτε με απόφαση του Προέδρου, 
ανάλογα με τις ανάγκες όλων των υπηρεσιών και σε ε¬ 
φαρμογή πάντα του παρόντος Οργανισμού. 

Προϊστάμενοι Διευθύνσεων, Τ μημάτων και Γ ραφείων ο¬ 
ρίζονται πάντοτε με απόφαση του Προέδρου οι κρινόμε- 
νοι υπάλληλοι από το αρμόδιο Υπηρεσιακό Συμβούλιο, α- 
ναπληρούμενοι σε περίπτωση απουσίας ή κωλύματος 
σύμφωνα με την παράγραφο 19 του άρθρου 38 του Ν. 
2190/1994. 

2. Εσωτερικοί Κανονισμοί Λειτουργίας Υπηρεσιών. 

Ο τρόπος λειτου ργίας κάθε υπη ρεσιακής μονάδας, στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός από αυτές που ορίζονται με Νόμο με Εσωτε¬ 
ρικούς Κανονισμούς Λειτουργίας, που συντάσσονταιαπό 
τις επί μέρους Υπηρεσίες και εγκρίνονται από το Διοικητι¬ 
κό Συμβούλιο του Συμβουλίου Περιοχής. 

Άρθρο 8ο 
Κάλυψη δαπάνης 

Από τις διατάξεις αυτής της απόφασης προκαλείται σε 
βάρος του προϋπολογισμού του Συμβουλίου Περιοχής 
δαπάνη που το ύψος της δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς του παρόντος Οργανισμού αρχίζει απο τη δη¬ 
μοσίευσή του στην Εφημερίδα της Κυβερνήσεως. 

Ξάνθη, 12 Ιουλίου 1996 

Με εντολή Γ εν. Γ ραμματέα Περιφέρειας 
Ανατολικής Μακεδονίας και Θράκης 

Ο Αναπληρωτής Περ/κού Δ/ντή 
ΚΩΝΣΤΑΝΤΙΝΟΣ ΣΑΡΑΝΤΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




